text: Lille succesrigt bageri mangler penge - nu ber de kunderne om hjælp 
  15 juni 2015 kl. 09.01
  Brød & Co i Vejle er i nød - b.la. en dyr ovn og en leverandør, der ikke vil samarbejde er ved at lukke det lille bageri trods en massiv succes. Derfor gik indehaver Simon Clemens i går på Facebook og bad om hjælp - og det ser ud til at virke.
  
  I går søndag skrev Brød & Co's indehaver Simon Clemens dette på Facebook:
  "Brød & Co er til salg !?! Det var faktisk hvad jeg havde planlagt og sagt til det meste af personalet, at jeg ville poste på Facebook her til aften.
  Sagen er den at kassen er tom, og vi har levet på ?dampe? de sidste 5 måneder siden ovnen blev lukket...
  ... så hvad skal jeg gøre Vejle??? For vi lukker om 14 dage hvis der ikke kommer kapital på kontoen."
  I de 13 timer opslaget har været på Facebook, har Brød & Co fået masser af reaktioner og forslag til overlevelse, og det ser det ud til "brødmands-aktier" kan sikre bageriet overlevelse.
  Se indehaver Simon Clemens fra Brød & Co forklare om forretningens alvorlige situation (Varighed: 2 min 9 sek)
  
  